Claire Lee Chennault
Store norske leksikon,Samfunn,Forsvar og sikkerhet,Militære biografier,Internasjonale militære biografier
Claire Lee Chennault var en amerikansk flygeneral som ledet USAs flystyrker i Kina under den andre verdenskrig.
Chennault vervet seg under første verdenskrig og tok pilotutdanning. I mellomkrigsårene var han instruktør og forfattet blant annet en lærebok om flykamp. I 1937 trakk han seg fra tjeneste etter uenighet med ledelsen og ble samme år rådgiver for Kinas president Chiang Kai-Shek.Kina var på denne tiden delvis okkupert av Japan, og det kinesiske flyvåpenet var for svakt til å hamle opp med det japanske. En sentral oppgave for Chennault ble derfor å bygge opp den kinesiske flykapasiteten.I 1941 organiserte og ledet Chennault «de flygende tigrer», et korps av frivillige amerikanske sivile flygere i Kina. Året etter ble han og enheten lagt under det amerikanske flyvåpenet, og Chennault ble utnevnt sjef for de amerikanske flystyrkene i Kina frem til 1945. Etter krigen ble han værende igjen i Kina og stiftet et flyselskap som fløy oppdrag for både Chiang Kai-Shek og senere CIA. Les mer i Store norske leksikon andre verdenskrig USAs forsvar Republikken Kinas historie